Gunnar Høst

Gunnar Fougner Høst (1900–1983) var en norsk franskfilolog som skrev mange lærebøker.  Han var lektor og dosent ved Universitetet i Oslo fra 1930 til 1968.

 Biografi 
Han var sønn av Sigurd Høst (1866–1939) og Isabella Vibe (1870–1937). Moren var barnebarn av greskfilologen Ludvig Vibe (1803–1881) som også hadde vært språklektor ved hovedstadens universitet hundre år tidligere.  Faren Sigurd var fra Flora, men var også franskfilolog som i likhet med Gunnar skrev lærebøker, foruten å være agent og venn med kunstnerne Nikolai Astrup og Edvard Munch.Sigurd Høst i Store norske leksikon. Gunnar var halvbror til kunsthistorikeren Inger Alver Gløersen (1892–1982).

Han var født i Kristiania, men flyttet til Bergen i 1907 og tilbake til Kristiania i 1915 da faren ble overlærer ved Kristiania katedralskole. Etter examen artium 1918 og cand.philol.grad i 1925 giftet han seg i 1931 med Else Marie Røysland (1908–1996).  

Han var lektor ved Trondheim katedralskole fra 1925 til 1927. Våren 1927 var han leder for Studentersamfundet i Trondhjem.Studentersamfundet i Trondhjem; Strinda Historielag.  Så var han lektor i norsk ved Sorbonne, der faren hadde vært lektor i fransk fem år tidligere. Fra 1930 hadde han jobb ved Universitetet i Oslo der faren hadde hatt fransk lektorat frem til sin avgang i 1925. Sammen med sin læremester Peter Rokseth (1891–1945) og Charles Gobinot  (1891–1954), dannet Gunnar  «franskgruppen».  

I 1945 ble det klart at Høst måtte ta over etter avdøde Rokseth, idet den påtenkte arvtaker Carl Vilhelm Holst (1905–1947) måtte tre tilbake.Carl Vilhelm Holst i Store norske leksikon. Høst gikk da over fra det å være språkpedagog til å fokusere på litteraturforskning.

Gunnar Høst ble dr.philos. i 1945 på avhandlingen L'œuvre de Jean Giraudoux, om den franske forfatter og diplomat Jean Giraudoux. Kona tok også doktorgrad med avhandling om Hedda Gabler i 1959. De skrev lærebøker sammen, mest om fransk, slik også faren Sigurd hadde skrevet rundt århundreskiftet.  Han var i 1964 i bildet som etterfølger i professoratet (europeisk litteraturhistorie) etter Kåre Foss (1895–1967), men det gikk til Asbjørn Aarnes (1923–2013).Asbjørn Aarnes, Hans Vogt — lov og lydnad II. Tri gonger ved vegkrysset i Dag og Tid den 10. april 2010. Gunnar ble dosent i fransk litteraturhistorie i 1965 og satt i stillingen til 1968.
 Utgivelser 



''Se digitaliserte bøker av Gunnar Høst hos Nasjonalbiblioteket

 Se også 
 Fougner (slekt) for deler av farsslekta

 Referanser 

Kategori:Norske filologer
Kategori:Norske litteraturhistorikere og litteraturkritikere
Kategori:Norske lærebokforfattere
Kategori:Vitenskapelig ansatte ved Universitetet i Oslo
Kategori:Pedagoger ved Trondheim katedralskole
Kategori:Personer fra Oslo